《题孙子绍所藏王摩诘渡水罗汉》
宋代·吕本中

问渠褰裳欲何往，彷徨徙倚沧波上。至人入水固不濡，何以有此恐怖状。

我知摩诘意未真，欲以笔端调世人。此水此渡俱非实，摩诘亦未尝下笔。

孙郎宝藏今几年，往来周旋兵火间。世人险阻更百难，彼渡水者安如山。

请君但作如此观，莫更思维寻笔端。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。